

**Сандықтау ауданының Веселов ауылдық округінің Веселое ауылы аумағында шектеу іс-шараларын белгілеу туралы**

Ақмола облысы Сандықтау ауданы Веселов ауылдық округі әкімінің 2014 жылғы 6 маусымдағы № 3 шешімі. Ақмола облысының Әділет департаментінде 2014 жылғы 18 маусымда № 4229 болып тіркелді

      РҚАО ескертпесі.

      Құжаттың мәтінінде түпнұсқаның пунктуациясы мен орфографиясы сақталған.

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңына, «Ветеринария туралы» Қазақстан Республикасының 2002 жылғы 10 шілдедегі Заңының 10-1-бабының 7)-тармақшасына сәйкес, Қазақстан Республикасы Ауыл шаруашылығы министрлігі «Ветеринариялық бақылау және қадағалау комитетінің Сандықтау аудандық аумақтық инспекциясы» мемлекеттік мекемесінің бас мемлекеттік ветеринариялық-санитарлық инспекторының міндетін атқарушының 2014 жылғы 03 маусымдағы № 417 ұсынысы негізінде Веселов ауылдық округінің әкімі **ШЕШІМ ЕТТІ:**

      1. «Бруцеллез» ауруының анықталуына байланысты Сандықтау ауданының Веселов ауылдық округінің Веселое ауылы аумағында шектеу іс-шаралары белгіленсін.

      2. Осы шешімнің орындалуын бақылауды өзіме қалдырамын.

      3. Осы шешім Ақмола облысының Әділет департаментінде мемлекеттік тіркелген күнінен бастап күшіне енеді және ресми жарияланған күнінен бастап қолданысқа енгізіледі.

*Веселов ауылдық округінің әкімі            Т.Іскендіров*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК